Youth Climate Action Fund
Το πρόγραμμα Youth Climate Action Fund υποστηρίζει νέους και νέες ηλικίας 15–24 ετών ώστε να σχεδιάσουν και να υλοποιήσουν δράσεις που αντιμετωπίζουν τοπικές κλιματικές προκλήσεις και βελτιώνουν την καθημερινή ζωή στην πόλη.
Μέσα από το πρόγραμμα, ο Δήμος καλεί νέα άτομα να καταθέσουν καινοτόμες ιδέες, να συνεργαστούν με τοπικούς φορείς και να υλοποιήσουν έργα με άμεσο θετικό αντίκτυπο στο περιβάλλον και την κοινότητα.
Το πρόγραμμα παρέχει χρηματοδότηση μικρών έργων (microgrants) και υποστήριξη για την ανάπτυξη, υλοποίηση και παρακολούθησή τους.
Σχετικά με το Πρόγραμμα
Το Youth Climate Action Fund έχει ως στόχο:
· Να ενισχύσει τη συνεργασία μεταξύ Δήμων και νέων για την αντιμετώπιση της κλιματικής κρίσης.
· Να μετατρέψει τις ιδέες των νέων σε πραγματικές δράσεις.
· Να δημιουργήσει σταθερούς μηχανισμούς συμμετοχής των νέων στις τοπικές αποφάσεις.
· Να ενισχύσει την εμπιστοσύνη μεταξύ νέων και τοπικής αυτοδιοίκησης μέσα από ορατά αποτελέσματα.
Ο Δήμος Καλαμάτας συμμετέχει στο πρόγραμμα Youth Climate Action Fund, με τη στήριξη του Bloomberg Philanthropies, διαθέτοντας συνολική χρηματοδότηση 50.000 USD (περίπου 46.000 €) για δράσεις νέων για το κλίμα. Από αυτά, 40.000 USD (περίπου 36.800 €) θα διατεθούν για μικρο-χρηματοδοτήσεις (microgrants) νεανικών έργων και 10.000 USD (περίπου 9.200 €) για τον συντονισμό, την επικοινωνία, τη διάχυση και την προβολή των αποτελεσμάτων
Θεματικές Προτεραιότητες του Δήμου
1. Ενίσχυση της κλιματικής γνώσης, της συμμετοχής και της ενεργού δράσης των νέων
Υποστηρίζονται δράσεις που ενημερώνουν, ευαισθητοποιούν και κινητοποιούν τους νέους και την τοπική κοινωνία γύρω από την κλιματική αλλαγή και την κλιματική ουδετερότητα.
Ενδεικτικά παραδείγματα δράσεων:
· Εκστρατείες ενημέρωσης και ευαισθητοποίησης.
· Κλιματικά φεστιβάλ και μαθητικά/φοιτητικά events.
· Podcasts, βίντεο και καμπάνιες στα μέσα κοινωνικής δικτύωσης.
· Εργαστήρια περιβαλλοντικής εκπαίδευσης.
· Δίκτυα νέων «Climate Ambassadors».
· Hackathons και διαγωνισμοί καινοτομίας για το κλίμα.
2. Προώθηση βιώσιμων μετακινήσεων και μείωση εκπομπών 
Υποστηρίζονται δράσεις που ενισχύουν τη βιώσιμη κινητικότητα, τη μείωση των εκπομπών από τις μεταφορές και τη δημιουργία πιο ασφαλών, προσβάσιμων και φιλικών προς τον πολίτη δημόσιων χώρων. 
Ενδεικτικά παραδείγματα δράσεων:
· Διοργάνωση δράσεων «Ημέρας χωρίς Αυτοκίνητο» ή άλλων εκδηλώσεων προσωρινής απελευθέρωσης του δημόσιου χώρου από την κυκλοφορία οχημάτων.
· Παρεμβάσεις μικροκινητικότητας και οδικής ασφάλειας γύρω από σχολεία, πανεπιστήμια και σημεία καθημερινής μετακίνησης.
· Δημιουργία ή υποστήριξη ψηφιακών εργαλείων που προωθούν βιώσιμες επιλογές μετακίνησης και παρέχουν πληροφορίες προσβασιμότητας.
· Παρεμβάσεις ενίσχυσης της προσβασιμότητας για άτομα με αναπηρία, ηλικιωμένους, παιδιά και άλλες ομάδες χρηστών.
· Δράσεις προσωρινής ή μόνιμης αναδιαμόρφωσης δημόσιων χώρων με στόχο περισσότερο πράσινο, σκίαση, καθιστικά, χώρους κοινωνικής αλληλεπίδρασης και καλύτερες συνθήκες παραμονής.
3. Αναβάθμιση του δημόσιου χώρου και ενίσχυση προσβασιμότητας
Υποστηρίζονται δράσεις που αφορούν τη δημιουργία πιο ασφαλών, προσβάσιμων και φιλικών προς τον πολίτη δημόσιων χώρων. 
4. Ενίσχυση της κυκλικής οικονομίας και μείωση της παραγωγής αποβλήτων
Υποστηρίζονται δράσεις που συμβάλλουν στην πρόληψη αποβλήτων, την επαναχρησιμοποίηση υλικών, την ανακύκλωση και τη βιώσιμη κατανάλωση.
Ενδεικτικά παραδείγματα δράσεων:
· Εργαστήρια επαναχρησιμοποίησης και επισκευής αντικειμένων (repair cafés).
· Δράσεις ανταλλαγής ρούχων, βιβλίων και εξοπλισμού.
· Τοπικές πρωτοβουλίες κομποστοποίησης.
· Καμπάνιες για τη μείωση των πλαστικών μιας χρήσης.
· Upcycling εργαστήρια και δημιουργικά projects από ανακυκλώσιμα υλικά.
· Zero-waste εκδηλώσεις και φεστιβάλ.
Τα παραπάνω παραδείγματα είναι ενδεικτικά. Οι προτάσεις μπορούν να περιλαμβάνουν νέες και καινοτόμες ιδέες, να εφαρμόζουν ρομποτική και πιλοτικά έργα εφόσον συμβάλλουν στους παραπάνω στόχους και έχουν θετικό περιβαλλοντικό και κοινωνικό αντίκτυπο στην Καλαμάτα.
Ποιοι μπορούν να συμμετέχουν;
Οι αιτήσεις πρέπει να προέρχονται από ομάδες νέων που:
· αποτελούνται από νέους/ες ηλικίας 15–24 ετών,
· έχουν ενεργό ρόλο στον σχεδιασμό και την υλοποίηση της δράσης,
· συνεργάζονται με έναν επιλέξιμο οργανισμό που θα λάβει τη χρηματοδότηση.
Κάθε έργο πρέπει να σχεδιάζεται και να υλοποιείται από τουλάχιστον δύο νέους/ες ηλικίας 15–24 ετών.
Τι είναι ένα Microgrant Project;
Οι μικρο-χρηματοδοτήσεις (microgrants) είναι μικρές επιχορηγήσεις ύψους:
1.000 USD – 5.000 USD ανά έργο ≈ 920 € – 4.600 € ανά έργο
που δίνουν τη δυνατότητα στους νέους να μετατρέψουν τις ιδέες τους σε πραγματικές δράσεις.
Κάθε έργο πρέπει:
✓ να προτείνεται και να υλοποιείται από νέους 15–24 ετών
✓ να συνδέεται με τις κλιματικές προτεραιότητες του Δήμου
✓ να ολοκληρωθεί έως 15 Απριλίου 2027
✓ να έχει σαφή προϋπολογισμό
✓ να περιλαμβάνει τουλάχιστον ένα μετρήσιμο αποτέλεσμα (output) και ένα μετρήσιμο αντίκτυπο (outcome)
Ποιοι οργανισμοί μπορούν να λάβουν τη χρηματοδότηση;
Τα έργα υλοποιούνται από νέους, αλλά η χρηματοδότηση καταβάλλεται σε επιλέξιμους οργανισμούς.
Επιλέξιμοι δικαιούχοι:
· οργανώσεις νέων,
· οργανώσεις που εργάζονται με νέους,
· σχολεία ή εκπαιδευτικά ιδρύματα,
· μουσεία ή κοινοτικοί φορείς,
· δημοτικές υπηρεσίες ή δημόσιοι φορείς (όπου επιτρέπεται),
· άλλοι μη κερδοσκοπικοί οργανισμοί.
Ο οργανισμός πρέπει:
✓ να είναι νόμιμα εγγεγραμμένος
✓ να διαθέτει τραπεζικό λογαριασμό στο όνομά του
✓ να αναγνωρίζεται ως μη κερδοσκοπικός φορέας σύμφωνα με την τοπική νομοθεσία
Δεν είναι επιλέξιμοι:
· ιδιώτες,
· ιδιωτικές εταιρείες,
· πολιτικά κόμματα ή κομματικοί οργανισμοί.
Επιλέξιμες Δαπάνες
Η χρηματοδότηση μπορεί να καλύψει:
· υλικά και αναλώσιμα για την υλοποίηση δράσεων,
· εκπαιδευτικό υλικό,
· επικοινωνία και ενημερωτικές δράσεις,
· Μικροποσά για εξοπλισμό,
· έξοδα διοργάνωσης εκδηλώσεων,
· υπηρεσίες που απαιτούνται για την υλοποίηση.
Οι δαπάνες εξοπλισμού και υποδομών δεν μπορούν να ξεπερνούν το 50% του συνολικού προϋπολογισμού.
Επιπλέον υποστήριξη από τον Δήμο
Ο Δήμος με την στήριξη της Inter Alia θα παρέχει:
· υποστήριξη στον σχεδιασμό έργων μέσω εξειδικευμένων εργαστηρίων,
· καθοδήγηση,
· συναντήσεις με στελέχη του Δήμου,
· δικτύωση με τοπικούς φορείς,
· επικοινωνιακή υποστήριξη,
· παροχή δημοτικών χώρων και εξοπλισμού, 
· τακτική παρακολούθηση της υλοποίησης.
Διαδικασία Αξιολόγησης
Οι προτάσεις θα αξιολογηθούν από ανεξάρτητη Επιτροπή Αξιολόγησης.
Η Επιτροπή θα αποτελείται από εκπροσώπους του Δήμου και εξωτερικούς συνεργάτες, χωρίς σύγκρουση συμφερόντων.
Κάθε πρόταση θα βαθμολογηθεί με βάση:
	Κριτήρια
	Βαθμολογία

	Σύνδεση με το Σχέδιο Δράσης για το Κλίμα
	0–20

	Ρόλος και συμμετοχή νέων
	0–20

	Καινοτομία
	0–10

	Εφικτότητα και σχεδιασμός
	0–20

	Προϋπολογισμός
	0–10

	Αναμενόμενος αντίκτυπος
	0–20


Συνολική βαθμολογία: 100 βαθμοί
Θα επιλεγούν οι προτάσεις με την υψηλότερη βαθμολογία, λαμβάνοντας υπόψη τη διαφορετικότητα των θεματικών και την ισόρροπη κατανομή δράσεων.
Υποχρεώσεις Αναφοράς 
Οι οργανισμοί που θα λάβουν χρηματοδότηση θα υποβάλουν τελική αναφορά στον Δήμο.
Η αναφορά θα περιλαμβάνει:
· περιγραφή της υλοποίησης,
· τελικό οικονομικό απολογισμό,
· αριθμό συμμετεχόντων νέων,
· δράσεις που πραγματοποιήθηκαν,
· μετρήσιμα αποτελέσματα,
· μετρήσιμες αλλαγές.
Η αναφορά θα πρέπει να υποβληθεί έως: 30 Απριλίου 2027
Χρονοδιάγραμμα
📌 Έναρξη αιτήσεων: 3 Σεπτεμβρίου 2026
📌 Λήξη αιτήσεων: 10 Οκτώβρη 2026
📌 Ανακοίνωση αποτελεσμάτων: έως 30 Οκτώβρη 2026
📌 Διάθεση χρηματοδοτήσεων σε επιλεγμένα έργα: έως 13 Νοέμβρη 2026
📌 Υλοποίηση έργων: έως 15 Απριλίου 2027
📌 Παγκόσμια ανακοίνωση αποτελεσμάτων: 22 Απριλίου 2027
📌Υποβολή αναφορών έργων που έχουν χρηματοδοτηθεί: έως 30 Απριλίου 2027
Υποβολή Αίτησης
👉 Υποβάλετε την πρότασή σας εδώ: https://forms.gle/vmVogh6mW4Xm7S7LA 
Ερωτήσεις
Αμέρισσα Γιαννούλη, Σύμβουλος Νεολαίας Δήμου Καλαμάτας, Amerissa.Giannouli@gmail.com
Κοκκωνία Γιαννοπούλου, Προισταμένη Τμήματος Διαγωνισμών και Συμβάσεων Δήμου Καλαμάτας, k.giannopoulou@kalamata.gr, τηλ. +302721360858
Βασίλης Παπαευσταθίου, Αντιδήμαρχος Στρατηγικού Σχεδιασμού και Κλιματικής Ουδετερότητας Δήμου Καλαμάτας, v.papaefstathiou@kalamata.gr, mission@kalamata.gr
τηλ. +302721360667

